Maudhui: Recep Tayyip Erdogan amesema hatua ya Marekani ni haramu na inachochea zaidi ugaidi

Akihutubia mkutano mkuu wa muungano wa nchi za Kiislamu (OIC), amesema hatua ya Marekani ya kuutambua mji huo kama mji mkuu wa Israel ni "batili".

Msimamo wake umeungwa mkono na mataifa 57 yaliyohudhuria mkutano huo, kwenye taarifa ya pamoja.

Bw Erdogan pia kwa mara nyingine ameishutumu Israel na kuiita "taifa la kigaidi".

KIongozi wa Wapalestina Mahmoud Abbas amesema Marekani "imejiondoa kutoka kwa kuwa mhusika mkuu katika shughuli ya kutafuta amani".

"Hatutakubali mchango wowote wa Marekani katika shughuli ya kutafuta amani. Wamethibitisha kikamilifu kwamba wanaipendelea Israel," ameuambia mkutano huo.

Hadhi ya mji wa Jerusalem imekuwa sehemu ya mzozo wa Waisraeli na Wapalestina.

Kwa nini Jerusalem inazozaniwa?

Mji huo una maeneo matakatifu ya dini tatu zenye kufuata imani ya Ibrahim - Uyahudi, Ukristo na Uislamu - sana maeneo mengi yanapatikana Jerusalem Mashariki.

Israel ilitwaa eneo hilo kutoka Jordan wakati wa vita kati ya nchi za Kiarabu na Israel mwaka 1967 na imekuwa ikiuchukulia mji wote kuwa mji wake mkuu ambao hauwezi kugawanywa.

Jerusalem Mashariki hutazamwa kuwa mji mkuu wa taifa la Wapalestina (litakapoundwa) na mataifa ya Kiarabu na Kiislamu pamoja na Wapalestina wenyewe.

Kwa mujibu wa maafikiano wakati wa mazungumzo ya amani ya Wapalestina na Waisraeli ya 1993, hatima ya mji huo ilifaa kuamuliwa wakati wa hatua za mwisho za mazungumzo.

Hatua ya Israel kudhibiti Jerusalem yote haijawahi kutambuliwa kimataifa na nchi zote zina afisi za kibalozi Tel Aviv.

Tangu 1967, Israel imejenga makazi kadha ya Wayahudi na kuna takriban walowezi 200,000 wa Kiyahudi eneo hilo. Makazi haya yamekuwa yakishutumiwa na jamii ya kimataifa.

'Suluhu ya kidiplomasia'

Mwandishi wa BBC Mark Lowen aliyepo Istanbul anasema hotuba zilizotolewa katika mkutano huo wa OIC zilikuwa kali.

Lakini swali kuu ni hatua zinazoweza kuchukuliwa na muungano huo, ikizingatiwa kwamba baadhi ya nchi za Kiislamu wanachama wa muungano huo...\nMaudhui yaliyotangulia yanaweza kufupishwa kama ifuatavyo:
Rais wa Uturuki Recep Tayyip Erdogan ameyahimiza mataifa ya Kiislamu kuutambua mji wa Jerusalem kama "mji mkuu wa taifa la Wapalestina unaokaliwa na taifa jingine".